**DĖL ROKIŠKIO RAJONO SAVIVALDYBĖS TARYBOS 2022 M. GEGUŽĖS 27 D. SPRENDIMO NR. TS-137 „DĖL ROKIŠKIO RAJONO SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS“ KAI KURIŲ PAPUNKČIŲ PRIPAŽINIMO NETEKUSIAIS GALIOS**

2022 m. gruodžio 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba nusprendžia:

1. Pripažinti Rokiškio rajono savivaldybės tarybos 2022 m. gegužės 27 d. sprendimo Nr. TS-137 „Dėl Rokiškio rajono savivaldybės turto perdavimo laikinai neatlygintinai valdyti ir naudotis panaudos pagrindais“ 1.1, 3.1 ir 4.1 papunkčius netekusiais galios.
2. Skelbti sprendimą savivaldybės interneto svetainėje [www.rokiskis.lt](http://www.rokiskis.lt).

 Šis sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Gailutė Vaikutienė

Rokiškio rajono savivaldybės tarybai

**„DĖL ROKIŠKIO RAJONO SAVIVALDYBĖS TARYBOS 2022 M. GEGUŽĖS 27 D. SPRENDIMO NR. TS-137 „DĖL ROKIŠKIO RAJONO SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS“ KAI KURIŲ PAPUNKČIŲ PRIPAŽINIMO NETEKUSIAIS GALIOS“**

**AIŠKINAMASIS RAŠTAS**

**Sprendimo projekto tikslai ir uždaviniai.**

Iš dalies pripažinti Rokiškio rajono savivaldybės tarybos 2022 m. gegužės 27 d. sprendimą Nr. TS-137 „Dėl Rokiškio rajono savivaldybės turto perdavimo laikinai neatlygintinai valdyti ir naudotis panaudos pagrindais“ netekusiu galios.

**Teisinio reguliavimo nuostatos.**

Lietuvos Respublikos vietos savivaldos įstatymo 18 straipsnio 1 dalis.

**Sprendimo projekto esmė.**

 Rokiškio turizmo ir verslo informacijos centrui 2022 m. birželio 15 d. Savivaldybės turto panaudos sutartimi Nr. DS-334 (toliau – Sutartis) buvo perduotos 21,58 kv. m patalpos, esančios pastate – administraciniame pastate, Nepriklausomybės a. 10A, Rokiškyje. Vadovaujantis Sutarties 12.3 papunkčiu ir 2022 m. gruodžio 13 d. Susitarimu dėl 2022 m. birželio 15 d. Savivaldybės turto panaudos sutarties Nr. DS-334 nutraukimo Nr. DS-812, Rokiškio turizmo ir verslo informacijos centras grąžino patalpas, esančias Nepriklausomybės a. 10 A, Rokiškyje, kurios nuo 2023 m. sausio 2 d. perduodamos nevyriausybinei organizacijai Rokiškio rajono klubui „Atritas“.

**Laukiami rezultatai.**

Bus užtikrintas efektyvus Rokiškio rajono savivaldybės nekilnojamo turto panaudojimas.

**Finansavimo šaltiniai ir lėšų poreikis**.

Sprendimo įgyvendinimui savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Gailutė Vaikutienė